MK ออกหุ้นกู้ระยะสั้น 200 ลบ. ลุยขาย 22-25 มิ.ย.นี้ นำเงินใช้เป็นทุนหมุนเวียน
MK ออกหุ้นกู้ระยะสั้น 200 ลบ. ลุยขาย 22-25 มิ.ย.นี้ นำเงินใช้เป็นทุนหมุนเวียน
5 มิ.ย. 2563

บริษัท มั่นคงเคหะการ จำกัด (มหาชน) หรือ MK ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะสั้นของบริษัทครั้งที่ 2/2563 มูลค่าไม่เกิน 200 ล้านบาท อายุ 118 วัน นับจากวันออกหุ้นกู้ มีอัตราดอกเบี้ยคงที่ร้อยละ 3.60 ต่อปี เสนอขายต่อผู้ลงทุนทั่วไป ในวันที่ 22-25 มิ.ย.63 ผ่านบล.ฟินันซ่า และบล.ฟินันเซีย ไซรัส
สำหรับ อันดับเครดิตของบริษัทอยู่ที่ “BBB-” แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 10 เม.ย.63
ทั้งนี้ บริษัทมีวัตถุประสงค์ใช้เงินเพื่อชำระหนี้เดิม และเป็นทุนหมุนเวียนของบริษัท